CELEX: 32007D0101
Language: lt
Date: 1171411200000
Title: 2007/101/EB: 2007 m. vasario 14 d. Komisijos sprendimas, iš dalies keičiantis Sprendimo 2005/393/EB nuostatas dėl ribojimų taikymo zonų, susijusių su mėlynojo liežuvio liga (pranešta dokumentu Nr. C(2007) 416) (Tekstas svarbus EEE )

15.2.2007   
            
            
               LT
            
            
               Europos Sąjungos oficialusis leidinys
            
            
               L 43/40
            
         
      KOMISIJOS SPRENDIMAS
   
   2007 m. vasario 14 d.
   iš dalies keičiantis Sprendimo 2005/393/EB nuostatas dėl ribojimų taikymo zonų, susijusių su mėlynojo liežuvio liga
   (pranešta dokumentu Nr. C(2007) 416)
   (Tekstas svarbus EEE)
   (2007/101/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. lapkričio 20 d. Tarybos direktyvą 2000/75/EB, nustatančią mėlynojo liežuvio ligos kontrolės ir likvidavimo reikalavimus (1), ypač į jos 8 straipsnio 3 dalį,
   kadangi:
   
               (1)
            
            
               Direktyvoje 2000/75/EB nustatytos kontrolės taisyklės ir priemonės kovai su mėlynojo liežuvio liga Bendrijoje, taip pat apsaugos ir priežiūros zonos bei draudimas išvežti gyvūnus iš šių zonų.
            
         
               (2)
            
            
               2005 m. gegužės 23 d. Komisijos sprendime 2005/393/EB dėl apsaugos ir priežiūros zonų, susijusių su mėlynojo liežuvio liga, ir judėjimui iš tų zonų bei per tas zonas taikomų reikalavimų (2) numatyta nustatyti bendrąsias geografines sritis, kuriose dėl mėlynojo liežuvio ligos valstybės narės turi nustatyti apsaugos ir priežiūros zonas (toliau – ribojimų taikymo zonos).
            
         
               (3)
            
            
               2006 m. gruodžio 7 d. Portugalija informavo Komisiją apie įrodymus, kad virusas paplito kai kuriose ribojimų taikymo zonos periferinėse srityse.
            
         
               (4)
            
            
               Todėl Portugalijos ribojimų taikymo zoną reikėtų išplėsti atsižvelgiant į šio regiono esamas meteorologines sąlygas.
            
         
               (5)
            
            
               Todėl reikėtų atitinkamai iš dalies pakeisti Sprendimą 2005/393/EB.
            
         
               (6)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2005/393/EB I priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2007 m. vasario 14 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 327, 2000 12 22, p. 74. Direktyva su paskutiniais pakeitimais, padarytais Direktyva 2006/104/EB (OL L 363, 2006 12 20, p. 352).
   
      (2)  OL L 130, 2005 5 24, p. 22. Sprendimas su paskutiniais pakeitimais, padarytais Sprendimu 2007/28/EB (OL L 8, 2007 1 13, p. 51).
   
      PRIEDAS
      Sprendimo 2005/393/EB I priedas iš dalies keičiamas taip:
      
         E zonai (4 serotipas) priklausančios Portugalijos ribojimų taikymo zonos sąrašas pakeičiamas taip:
      
         „Portugalija:
         
                     —
                  
                  
                     Algarvės regiono žemės ūkio direkcija: visi concelhos
                     
                  
               
                     —
                  
                  
                     Alentežo regiono žemės ūkio direkcija: visi concelhos
                     
                  
               
                     —
                  
                  
                     
                        Ribatejo e Oeste regiono žemės ūkio direkcija: visi concelhos
                     
                  
               
                     —
                  
                  
                     
                        Beira Interior regiono žemės ūkio direkcija: Penamakoro, Fundauno, Idanja-a-Novos, Kastelo Branko, Pruensa-a-Novos, Vila Velja de Rodauno ir Masauno concelhos.“